ຄວາມບໍ່ສະຫງົບ ໃນມຽນມາ ອາດເຮັດໃຫ້ຊາວ Rohingya ກາຍເປັນ ພວກຫົວຮຸນແຮງ
ອາ​ຊ່ຽນ ເຕືອນກ່ຽວກັບຄວາມ​ຮຸນ​ແຮງ​ທີ່ຍັງດຳ​ເນີນ​ຢູ່​ຕໍ່​ມາ​ ໃນພາກຕາ​ເວັນ​ຕົກ​ຂອງມຽນມາ ອາດ​ຈະ​ເຮັດໃຫ້​ພວກມຸສລິ​ມ Rohingya ກາຍ​ເປັນ​ພວກ​ຫົວ​ຮຸນ​ແຮງ.
ຜູ້ນຳຂອງສະມາຄົມບັນດາປະເທດຊາດໃນເຂດເອເຊຍອາຄະເນ ຫລືອາຊ່ຽນໄດ້ເຕືອນວ່າ ຄວາມຮຸນແຮງທາງດ້ານສາສະໜາທີ່ຍັງ ດຳເນີນຢູ່ຕໍ່ມາໃນພາກຕາເວັນຕົກຂອງມຽນມານັ້ນ ອາດຈະເຮັດ ໃຫ້ພວກມຸສລິມ Rohingya ທີ່ເປັນຊົນກຸ່ມນ້ອຍນັ້ນ ກາຍເປັນ ພວກຫົວຮຸນແຮງ ແລະເປັນການນາບຂູ່ຕໍ່ສະຖຽນລະພາບ ຢູ່ໃນ ຂົງເຂດ ເລຂາທິການໃຫຍ່ຂອງສະມາຄົມ ASEAN ທ່ານ Surin Pitsu- wan ຮຽກຮ້ອງໃຫ້ປະຊາຄົມນາໆຊາດ ເຂົ້າແຊກແຊງ ຢູ່ທີ່ລັດ Rakhine ໃນພາກຕາເວັນຕົກຂອງມຽນມາ ບ່ອນທີ່ຫລາຍສິບ ຄົນໄດ້ເສຍຊີວິດແລະຫຼາຍສິບພັນຄົນບໍ່ມີທີ່ຢູ່ອາໄສຍ້ອນການ ສູ້ລົບກັນຄັ້ງຫຼ້າສຸດລະຫວ່າງຊາວພຸດແລະຊາວມຸສລິມ ທ່ານກ່າວວ່າ ສະມາຄົມອາຊ່ຽນ ຊຶ່ງມີສະມາຊິກ 10 ປະເທດນັ້ນ ພ້ອມແລ້ວທີ່ຈະສະເໜີໃຫ້ການຊ່ວຍເຫລືອແກ່ມຽນມາ ທ່ານ Surin ກ່າວວ່າ ນອກຈາກວ່າສະຖານະການຈະໄດ້ຮັບການແກ້ໄຂ ຢ່າງໄວວາແລ້ວ ປະຊາກອນ Rohingya ໃນມຽນມາທີ່ມີ 1 ລ້ານ 5 ແສນຄົນ ອາດຈະກາຍເປັນພວກຫົວຮຸນແຮງ ຊຶ່ງເປັນສິ່ງທີ່ທ່ານກ່າວວ່າ ອາດຈະເປັນໄພອັນຕະລາຍຕໍ່ຄວາມໝັ້ນ ຄົງທາງດ້ານເສດຖະກິດຂອງພາກພື້ນເອເຊຍອາຄະເນກໍໄດ້ ອົງການສະຫະປະຊາຊາດກ່າວວ່າ 22,000 ຄົນບໍ່ມີທີ່ຢູ່ອາໄສ ນັບຕັ້ງແຕ່ອາ ທິດແລ້ວນີ້ເປັນຕົ້ນມາ ຢູ່ລັດ Rakhine ທາງພາກຕາເວັນຕົກຂອງມຽນມາ ລັດຖະບານມຽນມາ ກ່າວວ່າ ການສູ້ລົບກັນໄດ້ເຮັດໃຫ້ເຮືອນຫລາຍກວ່າ 2,800 ຫລັງ ຖືກເຜົາໃໜ້ ແລະ 67 ຄົນເສຍຊີວິດ